cyanic-selkie/wikianc huggingface dataset:
კოლუმბიის უნივერსიტეტი
სხვა კამპუსები
სამედიცინო სკოლები განლაგებული კოლუმბიის უნივერსიტეტის სამედიცინო ცენტრში, დაახლ. 50 ბლოკში მთავარი კამპუსიდან აპტაუნის მიმართულებით და 8 ჰექტარს მოიცავს. კოლუმბია ასევე ფლობს 11 ჰექტარს ბეიკერ ბილდზე, სადაც განთავსებულია სასპორტო დაწესებულებები, სტადიონები და სანიჩბოსნო ზოლი მანჰეტენის კუნძულის ჩრდ. ბოლოში. მესამე კამპუსი განლაგებულია ჰუდზონის დასავლეთ სანაპიროზე - 157 აკრი ლამონ-დოჰერტის მიწის ობსერვატორია პალისადესში, ნიუ-იორკის შტატი. მეოთხეა ნევისის ლაბორატორიები ირვინგტონში (ნიუ-იორკის შტატი). სატელიტი კამპუსია ასევე პარიზში.
უნივერსიტეტის საავადმყოფო
ნიუ-იორკის პრესბიტერიანული საავატმყოფო კოლუმბიისა და კორნელის უნივერსიტეტების სამედიცინო სკოლებთან არის ასოცირებული. ჟურნალის US News and World Reports ანგარიშის "Americas Best Hospitals 2009" მიხედვით, ის ქვეყანაში მეექვსე, ხოლო უნივერსიტეტის საავადმყოფოთა შორის მესამეა. კოლუმბიის სამედიცინო სკოლა ნიუ-იორკის შტატის ფსიქიატრიული ინსტიტუტის სტრატეგიული პარტნიორია და ასევე ასოცირებულია აშშ-ის 19 და უცხოეთის 4 სხვა საავადმყოფოსთან.
ალმა მატერი
სახელი მიუთითებს ლოუს მემორიალური ბიბლიოთეკის კიბეებზე მდებარე დენიელ ჩესტერ ფრენჩის ქანდაკებაზე. მასში "დამალულია" მცირე ზომის ბუ. ალმა მატერი კოლუმბიის მრავალ ლეგენდასთან არის დაკავშირებული. მთავარი ლეგენდით პირველი სტუდენტი ფრეშმენის (პირველკურსელი) კლასიდან, რომელიც ბუს იპოვის, ყველაზე წარჩინებით დაამთავრებს მას, ხოლო ნებისმიერი შემდეგ ბარნარის კოლეჯის სტუდენტი, რომელიც მას იპოვის, კოლუმბიის კურსდამთავრებულს გაჰყვება ცოლად (ბარნარდი ქალთა კოლეჯია). უნივერსიტეტში ჩაბარების მსურველთა ტურებისას კოლუმბიის ტურ-გიდი სტუდენტებს ურჩევს ალმა მატერის ფეხს ხელი გადაუსვან, ვინაიდან ეს მათ უნივერსიტეტში ჩარიცხვას უზრუნველყოფს.
ბატლერის ბიბლიოთეკა
მთავარი ბიბლიოთეკა, რომელიც გაჭედილია შუალედური და საკურსო გამოცდების პერიოდში, სამ ნაწილად იყოფა: საცავი, სასწავლო ოთახები და კაფე. საფინალო გამოცდების პერიოდში, სტუდენტები ცდილობენ რაც შეიძლება ადრე მოვიდნენ ადგილის საშოვად. ბატლერში უნივერსიტეტის 9,2 მილიონი ბეჭდური გამოცემიდან 1,9 მილიონია განთავსებული,, რომელთა უმრავლესობა ჰუმანიტარულ და ისტორიულ თემებს ეხება. სხვა ბიბლიოთეკებისგან განსხვავებით, ბატლერი ნაწილობრივ მაინც ღიაა 24 საათის განმავლობაში მათთვის, ვისაც გვიან ღამე სამეცადინოდ ადგილი სჭირდება. აქვეა განთავსებული იშვიათ წიგნთა და მანუსკრიპტთა ბიბლიოთეკა (მათ შორის უნივერსიტეტის არქივები), ფილიპ მილსტეინის საბაკალავრო ბიბლიოთეკა, ზეპირი ისტორიის კოლექცია და ბატლერის მედია კოლექცია. ბატლერი ერთ-ერთია კამპუსის 24 ბიბლიოთეკიდან, რომელთა უმრავლესობა გარკვეულ თემატიკაზე სპეციალიზდება.
ევერის არქიტექტურისა და ნატიფ ხელოვნებათა ბიბლიოთეკა
thumb|right|ევერი ჰოლი
ევერის ბიბლიოთეკა უდიდესი არქიტექტურული ბიბლიოთეკაა ქვეყანაში და ერთ-ერთი უდიდესი (თუ ყველაზე დიდი არა) მსოფლიოში. ბიბლიოთეკაში 400.000-ზე მეტი ბეჭდვითი გამოცემაა, რომელთა მეტი წილის წაკითხვა მხოლოდ ბიბლიოთეკის ტერიტორიაზეა შესაძლებელი. ბიბლიოთეკის მიერ განხორციელებულ ერთ-ერთ უმნიშვნელოვანეს პროექტთაგანია "არქიტექტურული პერიოდული გამოცემების ევერის ინდექსი", რომელიც დაკავშირებულ თემებზე პერიოდულ ლიტერატურაში ციტირებების ელექტრონულად მოძიების საშუალებას იძლევა. ეს ინდექსი 1930-იანი წლებიდან დღემდე ყველა პერიოდულ გამოცემას მოიცავს. მასშია ასევე XIX საუკუნის პერიოდის მონაცემები.
კინგს კოლეჯი: 1754-76
ნიუ-იორკში კოლეჯის დაარსების შესახებ განხილვა 1704 წლიდან დაიწყო, თუმცა სერიოზულად ამაზე 1750-აინ წლებამდე არ უფიქრიათ, როცა იელის ადგილობრივი კურსდამთავრებულები და სამების ეკლესიის (იმჟამად ინგლისის ეკლესია, ამჟამად ეპისკოპალური) წევრები შეაშფოთა ნიუ-ჯერსის კოლეჯის დაარსებამ (ამჟამად პრინსტონის უნივერსიტეტი); იმიტომ, რომ ის ევანგელისტი "დიდი გამოფხიზლების" ზეგავლენით "ახალი სინათლის" პრესბიტერიანელებმა დააფუძნეს და ასევე იმიტომ, რომ ის მდ. ჰუძონის გადაღმა პროვინციაში მდებარეობდა, და ასევე იმიტომაც, რომ ეს ნიუ-იორკს კულტურულად და ინტელექტუალურად ჩამორჩენილი ქალაქის იმიჯს შეუქმნიდა. სწორედ ამიტომ მათ დააარსეს საკუთარი "მოპაექრე" დაწესებულება "კინგის კოლეჯი" და პირველ პრეზიდენტად სემუელ ჯონსონი აირჩიეს. კლასები 1754 წლის 17 ივლისს დაიწყო და ერთადერთი მასწავლებელი ჯონსონი იყო. რამდენიმე თვის შემდეგ 1754 წლის 31 ოქტომბერს, დიდი ბრიტანეთის მეფე ჯორჯ II-მ კოლეჯს ოფიციალურად გადასცა სამეფო ქარტია. 1760 წელს კინგის კოლეჯი გადავიდა ახალ შენობაში პარკ პლეისში, დღევანდელი მერიის შენობის შორიახლოს, და 1767 წელს ის პირველი ამერიკული სამედიცინო სკოლა გახდა, რომელმაც მედიცინის დოქტორის ხარისხი გასცა.
thumb|left|სემუელ ჯონსონი, კოლეჯის პირველი პრეზიდენტი ნიუ-იორკში ახალი კოლეჯის დაარსებას საკმაო წინააღმდეგობა შეხვდა, ვინაიდან იგი სრულიად ინგლისის ეკლესიის დაწესებულება იყო, რომელსაც სამეფო გვირგვინის ოფიციალური პირები მფარველობდნენ, მათ შორის კენტერბერის არქიეპისკოპოსი და პლანტაციებისა და კოლონიების სამეფო მდივანი. თუმცა იმის შიში, რომ კინგის კოლეჯის მეშვეობით ამერიკაში ინგლისური საეპისკოპოსა და გვირგვინის გავლენა დამყარდებოდა მიიჩქმალა მისი უსაზღვრო სიმდიდრით, რომელიც ბევრად აღემატებოდა ყველა სხვა კოლონიური კოლეჯისას ამ პერიოდში.
ამერიკის რევოლუცია და შემდგომი ომი კატასტროფული აღმოჩნდა კინგის კოლეჯისთვის. 1776 წელს სწავლება შეწყდა რვა წლით: ამ წლის გაზაფხულზე კონტინენტური არმიის მოსვლასთან ერთად და გრძელდებოდა ქ. ნიუ-იორკის ბრიტანელთა ჯარების ოკუპაციის პერიოდში მათ 1783 წელს წასვლამდე. კოლეჯის ბიბლიოთეკა გაიძარცვა, ხოლო მიის ერთადერთი შენობა სამხედრო ჰოსპიტალის დანიშნულებას ასრულებდა ჯერ ამერიკელთა, შემდეგ კი ბრიტანეთლა ჯარებისთვის. ამასთან, ომის შემდეგ კოლეჯის მრავალი კურსდამთავრებული კანადაში ან დიდ ბრიტანეთში გაიქცა, რითაც სათუო გახდა კოლეჯის მომავალი მართვისა და დაფინანსების საკითხი.
მიუხედავად იმისა, რომ კოლეჯი თორისტების ბასტიონად ითვლებოდა, მან შეძლო აღეზარდა რევოლუციური თაობის მრავალი წამყვანი ლიდერი - ადამიანები, რომლებმაც გადამწყვეტი როლი შეასრულეს კოლეჯის აღორძინებაში. კინგს კოლჯის ადრეულ სტუდენტთა შორის იყვნენ: ჯონ ჯეი, რომელიც პარიზის ტრაქტატის მოლაპარაკებაში მონაწილეობდა აშშ-სა და დიდ ბრიტანეთს შორის, რომლითაც რევოლუციური ომი დასრულდა, ადამიანი, რომელიც მოგვიანებით აშშ-ის პირველი იუსტიციის მინისტრი (Chief Justice) გახდა; ალექსანდერ ჰამილტონი, გენერალ ჯორჯ ვაშინგტონის სამხედრო ატაშე, ფედერალისტური წერილების უმრავლესობის ავტორი და ხაზინის პირველი მდივანი; გუვერნერ მორისი, აშშ-ის კონსტიტუციის ბოლო ვარიანტის ავტორი; და რობერტ ლივინგსტონი, ხუთკაციანი კომიტეტის წევრი, რომელმაც დამოუკიდებლობის დეკლარაცია დაწერა.
კინგს კოლეჯის ყველაზე განთქმული ალუმი უდავოდ ალექსანდერ ჰამილტონია. ჰამილტონის პირველი შეხება სამხედრო საქმეთან 1775 წლის ზაფხულში სტუდენტობის დროს იყო, ბოსტონთან ბრძოლის დაწყების შემდეგ. ნიკოლას ფიშთან, რობერტ ტრუპთან და კინგსის სხვა სტედენტთა ჯგუფთან ერთად ის მოხალისედ შეუერთდა შეიარაღებული მილიციის კომპანიას, რომელსაც "მუხის გული" (Hearts of Oak) ერქვა, სადაც ჰამილტონმა ლეიტენანტის რანგი მიიღო. ჯგუფს გამორჩეული უნიფორმა ჰქონდა, რომელსაც კეპზე ამშვენებდა წარწერა "თავისუფლება ან სიკვდილი" და ყოფილი ბრიტანეთის ოფიცრის მეთაურობით სენტ პოლის კაპელის სასაფლაოს მორიგეობდა. 1775 წლის აგვისტოში ბრიტანეთის სამხედრო ხომალდის "აზია" ცეცხლის ქვეშ მუხის გულები (ასევე "კორსიკელები") წარმატებით ახერხებენ მოწინააღმდეგეებისგან ტყვიამფქვრევის წართმევას, რის შემდეგაც არტილერიული ნაწილი ხდებიან. ირონიულია, რომ 1776 წელს კაპიტანი ჰამილტონი მონაწილეობდა ბრძოლაში ჰარლემ ჰაიტსზე, რომელიც სწორედ იმ ადგილას გაიმართა სადაც ერთი საუკუნის შემდეგ მისი ალმა მატერი დაიდებს ბინას.
ადრეული კოლუმბიის კოლეჯი: 1784-1857
thumb|დევიტ კლინტონი, კოლუმბიაში გადმოსული პრინსტონიდან. მიუხედავად იმისა, რომ კოლეჯი მისი ომამდელი ლოიალისტური დამოკიდებულის გამო დისკრედიტირებული იყო, შტატში დარჩენილი კურსდამთავრებულები, მათ შორის ჰამილტონი, ჯეი და განსაკუთრებით კინგის კოლეჯის მმართველობის მაძიებლები, დიდი ენთუზიაზმით ბჭობდნენ მისი ხელახლა გახსნის შესახებ. თუმცა, ეს სავარაუდოდ შესაძლებელი გახდა მხოლოდ ერთი ფაქტის გამო — ნიუ-იორკის შტატის გუბერნატორ ჯორჯ კლინტონს საკუთარი ძმისშვილის დევიტისთვის კოლეჯის განათლების მისაცემად შტატის გარეთ გაგზავნა მოუწია (ნიუ-ჯერსის კოლეჯში) — ადგილობრივი საზოგადოება დადებითად განეწყო ქალაქში კოლეჯის არსებობაზე, ხოლო განახლებული კინგსი, რომელსაც თავისუფალდ შეეძლო საჭირო დაწესებულებების უზრუნველყოფა, ლოგიკური არჩევანი იყო.
1784 წელს სკოლა ხელახლა გაიხსნა როგორც "კოლუმბიის კოლეჯი" — რომანტიკულად პატრიოტული სახელი, რომელიც ახალი რესპუბლიკისადმი ლოიალურობას უსვამდა ხაზს. თუმცა ეს გახსნა ისე განხორციელდა, რომ კოლუმბიის კოლეჯი განსხვავებული უნდა ყოფილიყო როგორც ხასიათით ისე სახელითაც. ახალ ქარტიაში კოლეჯის ყოფილი ინგლისის ეკლესიასთან ასოციაცია არ ფიგურირებდა. მისი მმართველობა რეგენტთა საბჭოს უნდა ჩაბარებოდა, რომლებიც ნიუ-იორკის შტატის ყველა საგრაფოს წარმოადგენდნენ, ხოლო გუბერნატორი კლინტონი კი კანცლერი იქნებოდა. როგორც შტატის ქონება შტატის კონტროლს ქვეშ, კოლუმბია უნდა გამხდარიყო მთელი შტატის საზოგადოებრივი განათლების სისტემის ბაზისი.
ვინაიდან შტატმა ამ დაწესებულების დაფინანსებით დიდად თავი არ შეიწუხა, ამგვარი გარიგება ორივე მხარისთვის სწრაფად მიუღებელი ხდებოდა. რეგენტთა ექსპანსიამ 20 ახალი ნიუ-იორკის მოქალაქით ჰამილტონსა და ჯეის უპირატესობა მისცა და ისინი, ნიუ-იორკის მერ ჯეიმზ დუეინთან ერთად, კოლეჯის პრივატიზაციას აწვებოდნენ. 1787 წელს კოლეჯის ახალი ქარტია მიიღეს, რომელიც დღემდე ძალაშია, და რომელმაც კერძო რწმუნებულთა საბჭოს უფლებამოსილება მიანიჭა. სემუელ ჯონსონის ვაჟი, უილიამ სემუელ ჯონსონი მისი პრეზიდენტი გახდა.
1790-იან წლებში ნიუ-იორკის ფედერალური და შტატის დედაქალაქად გამოცხადების პერიოდში განახლებული კოლუმბია ყვაოდა ფედერალისტი ჰამილტონისა და ჯეის ხელმძღვანელობის ქვეშ. 1790 წელს სემესტრის გახსნას ჯორჯ ვაშინგტონი დაესწრო. იმავე წლიდან გაღვივდა ინტერესი იურიდიულ განათლებაში პროფესორ ჯეიმზ კენტის ხელმძღვანელობით. შტატისა და ქვეყნის ჯეფერსონის ერაში შესვლასთან ერთად კოლეჯის იღბალმა ნელ-ნელა უკუღმა შებრუნება დაიწყო. უმთავრესი სირთულე დაფინანსება იყო; კოლეჯი, რომელიც უკვე ნაკლებ ფულს იღებდა შტატიდან პრივატიზაციის გამო, სულ უფრო ღრმა ფინანსურ კრიზისში ვარდებოდა მოქიშპე პოლიტიკოსთან ძალაუფლებაში მოსვლის გამო და ასევე ახალი აპსტეიტის კოლეჯები ჰამილტონი და იუნიონი უფრო ეფექტურად ახერხებდნენ სუბსიდიების მიღებას. ის რაც კოლუმბიას შეხვდა იყო მანჰეტენის უძრავი ქონება, რაც მხოლოდ მოგვიანებით გახდა მომგებიანი.
კოლუმბიის რეპუტაცია ძირს ვარდებოდა XIX საუკუნის მთელი პირველი ნახევრის განმავლობაში. იურიდიული ფაკულტეტის წარუმატებლობის გამო 1807 წელს სამედიცინო ფაკულტეტი სკოლას გამოეყო და მედიკოსთა და ქირურგთა დამოუკიდებელ კოლეჯს შეუერთდა. წინააღმდეგობამ სტუდენტებსა და პროფესორ-მასწავლებლებს შორის პიკს მიაღწია 1811 წლის "ჯანყიანი გახსნისას", როდესაც სტუდენტებმა აურზაური მოაწყვეს მმართველობის გადაწყვეტილების გამო ხარისხი არ მიენიჭებინა ჯონ სტივენსონისთვის, რომელმაც მის სიტყვაში წინააღმდეგობრივი ფრაზები შეიტანა.
მიუხედავად იმისა, რომ კოლეჯმა საბოლოოდ შეძლო სტრუქტურული სიტლანქის გამო მისი სამარცხვინო რეპუტაციის შეფერთხვა კოლეჯ ჰოლისთვის რამდენიმე ფრთის დამატებით იმჟამად მოდურ ბერძნული აღორძინების სტილში, ამ მცდელობამ ვერ შეძლო კოლუმბიის ხანგრძლივი დაღმასვლის პროცესის შეჩერება და ის მალე დაჩრდილა 1854 წლის გიბსის საქმემ, რომელშიც განთქმულ ქიმიის პროფესორ ოლივერ ვოლკოტ გიბსს კოლეჯში, რომელიც მან დაამთავრა, პროფესორის სტატუსი არ მისცეს, მისი უნიტარული ასოციაციის გამო. ეს შემთხვევა ბევრისთვის ამ ორგანიზაციის ვიწრო მფოსლმხედველობას მიანიშნებდა. 1854 წლის ივლისში ბოსტონის "ქრისჩიან ეგზემაინერი" სტატიაში "ბოლოდროინდელი სიძნელეები კოლუმბიის კოლეჯში", აღნიშავდა, რომ სკოლა "ძლიერი იყო კლასიკაში", თუმცა "სუსტი მეცნიერებაში" და "ძალიან ცოტა გამორჩეული კურსდამთავრებული ჰყავდა".
ექსპანსია და გადასვლა მედისონ ავენიუზე
thumb|left|200px|გოტიკური აღორძინების სტილის იურფაკის შენობა 1857 წელს კოლეჯი პარკ პლეისიდან გოთური აღორძინების სტილის კამპუსზე გადავიდა 49-ე ქუჩასა და მედისონ ავენიუზე, სადაც ის მომდევნო 50 წელს დარჩა. ეს გადასვლა დაემთხვა კოლეჯის ახალ გარდასახვას; იმ წლის დასაწყისში კოლეჯის პრეზიდენტმა ჩარლზ კინგმა კოლუმბია უნივერსიტეტად გამოაცხადა. მე-19 საუკუნის ბოლო ნახევარი პრეზიდენტ ფ. ბარნარდის ხელმძღვანელობით ორგანიზაცია სწრაფად იძენს ნამდვილი თანამედროვე უნივერსიტეტის სახელს. კოლუმბიის იურიდიული სკოლა 1858 წელს დაარსდა, ხოლო 1864 წელს ნაღმების სკოლა, რაც პირველი ასეთი სახის დაწესებულება იყო და წინამორბედი გახდა დღევანდელი ფუს ფონდის საინჟინრო და გამოყენებით მეცნიერების სკოლის. ბარნარდის ქალთა კოლეჯი კოლუმბიის პრეზიდენტმა დააარსა 1889 წელს; კოლუმბიის უნივერსიტეტის ექიმებისა და ქირურგების კოლეჯი უნივერსიტეტის ნაწილი გახდა 1891 წელს, მას მოჰყვა ტიჩერსის კოლეჯი 1893 წელს. პოსტსაბაკალავრო ფაკულტეტებმა პოლიტიკურ მეცნიერებაში, ფილოსოფიაში და წმინდა მეცნიერებაში პირველი ფილოსოფიის დოქტორის ხარისხი გასცეს 1875 წელს. ეს პერიოდი გახდა მოწმე კოლუმბიის კოლეჯთაშორის სპორტში მონაწილეობის ინაუგურაციის, 1867 წელს ბეისბოლის გუნდის შექმნით, 1870 წელს ფეხბურთის გუნდის ორგანიზაციით და 1873 წელს ნიჩბოსანთა გუნდის ჩამოყალიბებით. კოლუმბიის პირველი კოლეჯთაშორისი საფეხბურთო მატჩი რატგერსთან ჩატარდა ანგარიშით 6-3 (წაგება). გაზეთი "Columbia Daily Spectator" ამავე პერიოდში იწყებს გამოცემას (1877).
მორნინგსაიდ ჰაიტსი
frame|მორნინგსაიდ ჰაიტსის კამპუსის განაშენიანება 1915 წელს 1896 წელს უნივერსიტეტის რწმუნებულებმა ახალი სახელის "კოლუმბიის უნივერსიტეტი" გამოყენებაზე ოფიციალური ნებართვა გასცეს და ამჟამად ეს დაწესებულება ოფიციალურად ცნობილია როგორც "Columbia University in the City of New York" (კოლუმბიის უნივერსიტეტი ქალაქ ნიუ-იორკში). ამასთან, საინჟინრო ფაკულტეტს დაარქვეს "School of Mines, Engineering and Chemistry" (მაღაროების, ინჟინერიისა და ქიმიის სკოლა). ამ პერიოდში უნივერსიტეტის პრეზიდენტი სეთ ლოუს გადაწყვეტილებით კამპუსი ისევ გადაიტანეს, ამჯერად 49-ე ქუჩიდან მის თანამედროვე ადგილსამყოფელზე, რომელიც გაცილებით ვრცელი (და იმ პერიოდში უფრო სოფლის ტიპის) კამპუსი იყო ჯერ კიდევ ჩამოყალიბების პროცესში მყოფი მორნინგსაიდ ჰაიტსის უბანში. ამ ადგილას უნივერისტეტის გადმოსვლამდე ბლუმინგდეილის ფსიქიკურად ავადმყოფთა თავშესაფარი მდებარეობდა. თავშესაფრის ერთ-ერთი შენობა, ზედამხედველთა კოტეჯი (ამჟამად ცნობილი როგორც ბუელის ჰოლი), დღესაც არსებობს.
შენობა, რომელსაც ხშირად უნივერსიტეტის ემბლების სახით გამოსახავენ, არის მორნინგსაიდ ჰაიტსის კამპუსის ცენტრში — ლოუს მემორიალური ბიბლიოთეკა. 1895 წელს აგებულ შენობას დღესაც ლოუს ბიბლიოთეკას უწოდებენ, თუმცა მან ამ დანიშნულებით ფუნქციონირება შეწყვიტა 1934 წელს. მასში ამჟამად განლაგებულია პრეზიდენტისა და პროვოსტის ოფისები, დამთვალიერებელთა ცენტრი, წრმუნებულთა დარბაზი და კოლუმბიის უსაფრთხოების განყოფილება. პართენონისა და პანთეონის მაგალითზე აგებულ შენობას უდიდესი გრანიტით ნაგები გუმბათი აქვს აშშ-ში.
thumb|left|[[ლოუს მემორიალური ბიბლიოთეკა|კიბეები ლოუს ბიბლიოთეკის წინ, დაახ. 1900 ]]
ლოუს შემდეგი პრეზიდენტი ნიკოლას მიურეი ბატლერის ხელმძღვანელობით კოლუმბია სწრაფად გახდა ქვეყნის წამყვანი კვლევითი დაწესებულება. მის მიერ დანერგილი "მულტივერსტიტეტის" მოდელს შემდგომში მრავალი უნივერსიტეტი ნერგავს. მორნინგსაიდ ჰაიტსის კამპუსზე კოლუმბიამ თავი მოუყარა კოლეჯს, იურიდიულ ფაკულტეტს, სამაგისტრო ფაკულტეტებს, მაღაროების სკოლას (მოგვიანებით საინჟინრო ფაკულტეტი) და ექიმთა და ქირურგთა კოლეჯს. ბატლერს კოლუმბიის პრეზიდენტის პოსტი ოთხ ათწლეულს ეკავა და, შესაბამისად, მნიშვნელოვანი ფიგურა გახდა ამერიკის საზოგადოებრივ ცხოვრებაში (როგორც ვიცე-პრეზიდენტობის კანდიდატი და ნობელის ლაურეატი). მისი დანერგილია მრავალი ინოვაცია უნივერსიტეტის ადმინისტრაციის პრაქტიკაში, მათ შორის ცენტრალიზებული აკადემიური ურთიერთობები, რეგისტრარების, დეკანების, პროვოსტებისა და მდივნების პირდაპირი დანიშვნა, ასევე პროფესიონალიზებული საუნივერსიტეტო ბიუროკრატიის ჩამოყალიბება, რასაც იმ პერიოდის უნივერსიტეტებში პრეცედენტი არ მოეპოვებოდა.
1893 წელს დაარსდა კოლუმბიის უნივერსიტეტის სტამბა "ეკონომიკური, ისტორიული, ლიტერატურული, სამეცნიერო და სხვა დარგების შესწავლის წახალისებისთვის; და ამ დარგებში ორიგინალური კვლევების მომცველი სამეცნიერო ნამუშევრების პუბლიკაციების წასახალისებლად." სტამბის პუბლიკაციათა შორისაა "კოლუმბიის ენციკლოპედია" (1935).
მანჰატენუილის კამპუსის ექსპანსია
2007 წლის აპრილისთვის უნივერსიტეტს შესყიდული ჰქონდა მანჰატენუილის ინდუსტრიული უბნის დიდი ნაწილი, რაც ახალი კამპუსის გეგმის 2/3-ს შეადგენდა. ახალ კამპუსზე, რომელიც 125-ე ქუჩიდან 133-ე ქუჩამდე იჭიმება, კოლუმბიის ბიზნესისა და ხელოვნების სკოლების ახალი შენობები განთავსდება. აქვე იქნება სამედიცნო კვლევითი ცენტრები ნეიროდეგენერაციული დაავადებების (როგორიცაა პარკინსონი და ალცჰაიმერი) კვლევითი ცენტრი. $7 მილიარდის ღირებულების ექსპანსიის გეგმა მოიცავს ყველა არსებული შენობის დანგრევას, გარდა სამისა, რომლებსაც ისტორიული მნიშვნელობა აქვს. გაქრება ყველა ინდუსტრიული და სასაწყობე ნაგებობა და გადაასახლებენ 132 ბინის მცხოვრებს. მათ ნაცვლად უნივერსიტეტისთვის 632,000 მ² ახალი ფართი შეიქმნება. პრიცკერის პრემიის ლაურეატი არქიტექტორი რენცო პიანოს მიერ დაპროექტებულ კამპუსზე ასევე განთავსდება ფეხმავალთა ქუჩები და დამატებითი საზოგადო პარკები.
2006 წელს ნიუ-იორკის ქალაქგეგმარების დეპარტამენტის მიერ სერტიფიცირებულ გარემოზე გავლენის ანგარიშში მითითებულია, რომ პროექტის ზონიდან 300 ადამიანის გადასახლება იქნება საჭირო, ასევე 3.300 ადამიანი იძულებული იქნება პროექტის მიმდებარე ზონიდან გადასახლდეს. უესტ-ჰარლემის თემთა აქტივისტი ჯგუფები პროექტს ეწინააღმდეგებოდნენ საკუთრებისა და მობინადრეთა უფლებების დაცვისთვის, ასევე მოითხოვდნენ ადგილობრივ მცხოვრებთათვის სამართლიან კომპენსაციას. შემდგომმა საზოგადო მოსმენებმა უბნის გაცილებით ხმაურიანი პროტესტი გამოიწვია. ერთ-ერთ უკანასკნელ მოსმენაზე, 2008 წლის დეკემბერში, ნიუ-იორკის შტატის უძრავი ქონების გადახალისების სააგენტომ "ემპაირ სტეიტ დეველოპმენტ კორპორეიშენი" დაამტკიცა ემინენტ დომეინის გამოყენება, რომელიც, მანჰატენუილისთვის "მიგდებული" სტატუსის დეკლარირებით, სამთავრობო ორგანოებს კერძო საკუთრების საზოგადოებრივი სარგებლობისთვის გამოყენების უფლებას აძლევს. 2009 წლის 20 მაისს, ნიუ-იორკის საზოგადო სამსახურების კონტროლის საბჭომ მანჰატენუილის ექსპანსიის გეგმა საბოლოოდ დაამტკიცა.
ორგანიზაცია
უნივერსიტეტის საბაკალავრო სკოლებია: კოლუმბიის კოლეჯი, ფუს ფონდის საინჟინრო და ტექნიკური მეცნიერების ფაკულტეტი, ზოგად საგანთა ფაკულტეტი. უნივერსიტეტს საფილიალო კავშირები აქვს ბარნარდის კოლეჯთან (საბაკალავრო ლიბერალურ ხელოვნებათა კოლეჯი ქალთათვის), ტიჩერსის კოლეჯთან, ებრაულ თეოლოგიურ სემინარიასთან და გაერთიანებულ თეოლოგიურ სემინარიასთან. შეთანხმებით ბარნარდისა და ტიჩერსის კოლეჯების კურსდამთავრებულებს დიპლომსა და ხარისხს კოლუმბიის უნივერსიტეტი ანიჭებს.
რესურსები ინტერნეტში
კატეგორია:აშშ-ის უნივერსიტეტები კატეგორია:აივი ლიგა კატეგორია:ნიუ-იორკი
ჰაბნარფიორდური
ჰაბნარფორდიური (Hafnarfjörður) — საპორტო ქალაქი ისლანდიის სამხრეთ დასავლეთის სანაპიროზე, 10 კმ სამხრეთით რეიკიავიკისგან. მოსახლეობით მესამე ქალაქი და თემა ისლანდიაში (რეიკიავიკისა და კუპავოგურის შემდეგ).
სპორტი
საფეხბურთო კლუბი „ჰაბნარფორდიური“ — ისლანდიის ხუთგზის ჩემპიონია.
რესურსები ინტერნეტში
კატეგორია:ისლანდიის ქალაქები
ბორჩალო
მინი|ბორჩლოს მაზრა [[თბილისის გუბერნიაში, რუსეთის იმპერიის შემადგენლობაში]] ბორჩალო (ყოფ. ქურდვაჭარი) — საქართველოს ისტორიულ-გეოგრაფიული მხარე, მოიცავს დებედის ხეობას. სახელდება მომდინარეობს XVII საუკუნეში ჩამოსახლებული თურქმანული ტომის ბორჩალუსაგან.
ბორჩალო
1604 წელს შაჰ აბას I-მა აქ სახანო შექმნა და დაასახლა ბორჩალუს თურქმანული ტომი. ამიერიდან რეგიონს ეწოდა ბორჩალო. მისი ცენტრი იყო აღჯაყალა, ყოფილი გაგის ციხე. ბორჩალო XVIII საუკუნეში ქართლ-კახეთის სამეფოს დაუბრუნდა. რუსეთის იმპერიის ფარგლებში 1880 წელს ამ ტერიტორიაზე შეიქმნა ბორჩალოს მაზრა ცენტრით დაბა შულავერში.
ბორჩალოური ხალიჩები
ბორჩლოში ისტორიულად ჩამოყალიბებულია ხალიჩების ქსოვის განსაკუთრებული სკოლა:
ლიტერატურა
კატეგორია:საქართველოს ისტორიულ-გეოგრაფიული მხარეები
შუშას სახელმწიფო სამხატვრო გალერეა
შუშას სახელმწიფო სამხატვრო გალერეა — ფუნქციონირებდა შუშაში 1982 წლიდან 1992 წლამდე.. ის ბაქოში 1992 წლიდან ფუნქციონირებს. ოკუპაციის შემდეგ მუზეუმის ექსპონატები გაძარცვეს. თავად შენობაც გარკვეული პერიოდის განმავლობაში მიტოვებული იყო.
ისტორია
სამხატვრო გალერეის ფონდში 50 ფერწერული და 30 გრაფიკული ნამუშევარია გამოფენილი. გალერეის ინიციატივით ნახატებში ასახულია შუშის ისტორიული ძეგლები და პეიზაჟები. გალერეის ქვეშ მოქმედებს ახალგაზრდა ნიჭიერთა ჯგუფი. მოსწავლეთა ხელნაკეთი ნამუშევრები რესპუბლიკისა და გაერთიანებულ გამოფენებზე დაჯილდოვებულია უმაღლესი წოდებითა და ჯილდოებით. ყოველწლიურად რეგულარულად ეწყობა გამოფენები. 2013 წელს შუშას სამხატვრო გალერეის მიერ მომზადებული გამოფენა იტალიაში გამოიფინა. შუშას სახელმწიფო სამხატვრო გალერეა მუდმივად ინახავს შუშას კულტურას და ამდიდრებს მას ახალი ნამუშევრებით.
1992 წელს შუშას ოკუპაციის შემდეგ გალერეიდან მხოლოდ 8 ნამუშევრის ამოღება იყო შესაძლებელი. შუშას ოკუპაციის 28 წლის განმავლობაში შუშას სახელმწიფო სამხატვრო გალერეის კოლექციაში ნამუშევრების რაოდენობამ 600-ს მიაღწია.
სქოლიო
კატეგორია:აზერბაიჯანის მუზეუმები
კალენიკე ქავთარაძე
კალენიკე ქავთარაძე (დ. 1888, შორაპანის მაზრა — გ. უცნობია) — ქართველი სოციალ-დემოკრატი, საქართველოს დემოკრატიული რესპუბლიკის ეროვნული საბჭოს წევრი და პედაგოგი.
ბიოგრაფია
უმაღლესი განათლება რუსეთში მიიღო. ადრეული ასაკიდან შეუერთდა სოციალ-დემოკრატიული პარტიის მენშევიკურ ფრთას. 1917 წელს, რუსეთის თებერვლის რევოლუციის შემდეგ, შედიოდა სოციალ-დემოკრატიული პარტიის ნაციონალისტურ ფრაქციაში. საგანმანათლებლო საქმის შესახებ აქვეყნებდა სტატიებს ფრაქციის გაზეთ "ალიონში". 1918 წელს ალიონის ფრაქციის სახელით შეყვანილ იქნა საქართველოს დემოკრატიული რესპუბლიკის ეროვნულ საბჭოში. იყო ეროვნული საბჭოს ალიონის ფრაქციის მდივანი. შედიოდა პარლამენტის განათლების, სამანდატო და საარჩევნო კომისიების შემადგენლობაში. 1919 წელს ალიონის ფრაქცია სოციალ-დემოკრატიულ პარტიას სრულად შეუერთდა. 1919-1921 წლებში აგრძელებდა პედაგოგიურ საქმიანობას და მუშაობდა განათლების სამინისტროში.
ლიტერატურა
კატეგორია:დაბადებული 1888 კატეგორია:ქართველი პოლიტიკოსები კატეგორია:ქართველი პედაგოგები
ბოჟაკი
ბოჟაკი (Божак) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 30 ადამიანს.
პოლიტიკური სიტუაცია
ადგილობრივ კოსტინოს საკმეტოში, რომლის შემადგენლობაშიც შედის ბოჟაკი, კმეტის (უხუცესის) თანამდებობას ასრულებს სელიმ ილიაზ იუნუზი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
ჰალინგის მუნიციპალიტეტი
ჰალინგის მუნიციპალიტეტი (Halinga vald) — სასოფლო მუნიციპალიტეტი ესტონეთში, პიარნუმაას მაზრაში.
რესურსები ინტერნეტში
კატეგორია:პიარნუმაას მუნიციპალიტეტები
ჭრილობა
ჭრილობა — კანის, ლორწოვანი გარსისა და ღრმად მდებარე ქსოვილების დაზიანებაა. ჭრილობას ყოველთვის მექანიკური დაზიანება იწვევს და დეფექტთან ერთად მის გარშემო არსებული ქსოვილების მეტ-ნაკლები დაზიანებაც აღინიშნება.
მკურნალობა
დღეს პირველ პლანზე ჭრილობის ქირურგიული (ოპერაციული) მკურნალობა დგას, მედიკამენტური მკურნალობა დამხმარე მეთოდად გადაიქცა. მომავალში კი ჭრილობის მკურნალობა უფრო სრულყოფილი გახდება — ოპერაციული მკურნალობის სისტემა ხელმეორედ გადაინაცვლებს უკანა პლანზე და ადგილს დაუთმობს მედიკამენტური მკურნალობის სისტემას. მედიცინისა და ბიოლოგიის განვითარების მონაცემები აშკარად მიუთითებს, რომ ჭრილობის მკურნალობის მომავალი სწორედ ამ გზით წარიმართება
Lasioglossum natense
Lasioglossum natense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1935 წელს.
სქოლიო
natense
ელიზაბეტ ბერკლი
ელიზაბეტ ბერკლი (Elizabeth Berkley; დ. 28 ივლისი, 1974) — ამერიკელი მსახიობი, ქველმოქმედი და პროდიუსერი. ბერკლის ყველაზე ცნობილი როლები იყო ჯესი სპანოს როლი სატელევიზიო სერიალში ზარის წყალობით გადარჩენილები, და ნომი მალოუნი 1995 წელს პოლ ვერჰოვენის ფილმში შოუს გოგოები. იგი ასევე ცნობილია ფილმში ნახევარმატრიცა-ში შესრულებული როლისთვის. ასევე მეორეხარისხოვანი როლები ითამაშა ფილმებში: პირველი ცოლების კლუბი და როჯერ დოჯერი. თეატრში მან კრიტიკოსების მოწონება დაიმსახურა სპექტაკლში Hurlyburly-ში ნათამაშები როლით.
ადრეული ცხოვრება
ბერკლი დაიბადა და გაიზარდა ფერმინგტონ ჰილზში, თემში, რომელიც მდებარეობს დეტროიტის ჩრდილოეთ გარეუბანში, შეძლებულ ოკლენდის ოლქში, მიჩიგანში. ის არის საჩუქრების კალათის ბიზნესის მფლობელის ჯერეს და იურისტის ფრედ ბერკლის ქალიშვილი. მას ჰყავს უფროსი ძმა ჯეისონი. ბერკლის ოჯახი ებრაელია. იგი გაიზარდა კონსერვატიულ იუდისტების ოჯახში. ბერკლი დაიბადა ნაწილობრივი ჰეტეროქრომიით, განსხვავებული ფერის ირისის მდგომარეობით; მისი მარჯვენა თვალი ნახევრად მწვანე და ნახევრად ყავისფერია, ხოლო მარცხენა თვალი - სულ მწვანე. მას შუბლზე აქვს მოლიც, რომელსაც ფარავს შენიღბული მაკიაჟით. მან 1990 წელს დაამთავრა ნორმინ ფერმინგტონის საშუალო სკოლა,ფერმინგტონის ჰილსში, იქამდე სწავლობდა ბლუმფილდ ჰილსის კერძო სკოლა „კრანბრუკ კინგსვუდის სკოლაში“.
პატარაობიდან ცეკვავდა და ვარჯიშობდა იმ ოთახში, რომელიც მშობლებმა მოაწყვეს მისთვის საკუთარი სახლის სარდაფში. მას უარი უთხრეს ფილმში,  ენი  -ში მთავარი როლის შესრულებაზე. მას შემდეგ, რაც მისი ცეკვისადმი სიყვარული გაიზარდა, იგი უფრო დაინტერესტდა პროფესიული ცეკვით,ვარჯიშისთვის ნიუ-იორკში გაემგზავრა სხვა მოცეკვავეებთან და ქორეოგრაფებთან. მან დაიწყო მონაწილეობის მიღება ბალეტის ცეკვებში, მათ შორისაა გედების ტბა, ხოლო 1983 წელს გამოჩნდა რამდენიმე მიუზიკლში.
კარიერა
მსახიობი კარიერის დაწყებამდე ბერკლი ელიტის თინეიჯერი მოდელი იყო. მისი სატელევიზიო კინოს დებიუტი შედგა 1987 წელს, სატელევიზიო ფილმში ბაყაყი და ამის შემდეგ, არაერთ სატელევიზიო შოუში არაერთი სტუმრის როლით მიიღო მონაწილეობა. 1989 წელს, 15 წლის ასაკში, მან მიიღო კელი კაპოვსკის როლი ფილმში ზარის წყალობით გადარჩენილები, მაგრამ შოუს პროდიუსერებმა ვერ გადაწყვიტეს თუ არა ტიფანი-ამბერ ტიესენის გადაეღოთ ამ ფილმში, თუ ბერკლი. საბოლოოდ, მათ ბერკლისთვის შექმნეს პერსონაჟი ჯესი სპანო, როლი მან ითამაშა 1989 წლიდან 1993 წლამდე.
ჯესი სპანოს როლის შემდეგ, ბერკლიმ მიიღო ნომი მალოუნის როლი, პოლ ვერჰოვენის ფილმში შოუს გოგონები (1995).
ბერკლი მთავარი როლით მიიღო მონაწილეობა ანიმე ფილმში "ნახევარმატრიცა", რომელშიც ასევე ითამაშა მსახიობმა კიფერ სატერლენდიმ და მიიღო მცირე როლი ფილმში "პირველი ცოლების კლუბი", რომელშიც მონაწილეობდნენ დაიან კიტონი, გოლდი ჰონი და ბეტი მიდლერი. შემდეგ მან ითამაშა მადონა დამოუკიდებელ ფილმში "ნამდვილი ქერა". მან შეასრულა მეორეხარისხოვანი როლები ისეთ დამოუკიდებელ ფილმებში, როგორიცაა: გადასახადი, Tail Lights Fade, როჯერ დოჯერი და მალკოლმის გადასვლა. მას ასევე ჰქონდა პატარა როლი, ოლივერ სტოუნის  სპორტულ დრამაში ყოველ კვირა დღეს, ასევე გამოჩნდა ვუდი ალენის ფილმში, ნეფრიტის მორიელის წყევლა.
ბერკლი ლონდონის სცენაზე გამოჩნდა ჰონის როლით, 1999 წელს, სასცენო ვერსიაში, ლენი. მან განაგრძო სასცენო მსახიობობა და ბროდვეიზე მისი დებიუტი შედგა კომედიაში ეშმაკური ფოქსი, 2004 წლის თებერვალში, სადაც გამოჩნდა რიჩარდ დრეიფუსის მოპირდაპირედ. მან შეცვალა კეტრინ კინერი, ბონის როლით დეივიდ რეიბის ''Hurlyburly-ში. მასთან ერთად ასევე მიიღეს მონაწილეობა'' ითან ჰოუკმა, პარკერ პოზიმ და ბობი კანავალიმ.
ბერკლიმ დიდება მიიღო Hurlyburly- ში შესრულებული როლისთვის. ჩარლზ ისერვუდმა ნიუ-იორკ ტაიმზიდან ბოდიშის მოხდაც კი დააპირა წარსულში მისი კრიტიკის გამო, და აღნიშნა, რომ მისი ნიჭი გაიზარდა. 2006 წელს იგი გამოჩნდა მეექვსე ყოველწლიურ 24 საათიან სპექტაკლში ჯენიფერ ენისტონის, როზი პერეზისა და ლილი ტეილორის გვერდით, რომელშიც ექვს მწერალს, ექვს რეჟისორს, 24 მსახიობს და მწარმოებელ ჯგუფს აქვთ 24 საათი, იმისთვის რომ დაწერონ და როლი შეასრულონ.
ბერკლი ბევრჯერ ნახეს დრამატულ სატელევიზიო როლებში, გამოჩნდა რამდენიმე სერიალში, მათ შორისაა: დანაშულის ადგილი: მაიამი, NYPD Blue, უკვალოდ, ბარიერი და კანონი და წესრიგი: სისხლის სამართლის განზრახვა. მას განმეორებადი როლი ჰქონდა წარმატებულ და კრიტიკულად აღიარებულ სიტკომში Titus-ში, რომელშიც მან ითამაშა ტიტულოვანი პერსონაჟის და, შენონი. მან ასევე ითამაშა სატელევიზიო ფილმში სტუდენტური შეცდომები, რომელშიც მან ითამაშა კრისტი დოუსონი, საშუალო სკოლის პედაგოგი, რომელიც უსამართლოდ დაადანაშაულეს მისი ერთ-ერთი სტუდენტის მიერ სექსუალურ შევიწროებაში. ამას მოჰყვა 2007 წელს გადაღებული სატელევიზიო ფილმი, სახელწოდებით შავი ქვრივი, რომელშიც მან ითამაშა ქალი, რომელიც ეჭვმიტანილია ქმრების მკვლელობაში მათი ფულის გამო. ფილმი Meet Market, რომელშიც მან ითამაშა ჯულიან მაკმაჰონთან, კრისტა ალენთან და აიშა ტაილერთან ერთად DVD– ზე გამოვიდა 2008 წელს.
2011 წელს ბერკლიმ გამოაქვეყნა Ask-Elizabeth, თვითდახმარების წიგნი თინეიჯერი გოგონებისთვის, რომელშიც გაერთიანებული იყო ის სემინარები, რომელიც მან ჩაატარა Ask-Elizabeth-ის პროგრამის ფარგლებში.
პირადი ცხოვრება
მარჯვნივ|მინი| ბერკლი PETA- ს რეკლამაში
2003 წლის 1 ნოემბერს ბერკლი ცოლად გაჰყვა მხატვარსა და მსახიობს გრეგ ლორენს, კაბო სან ლუკასის სასტუმროში. ბერკლიმ ოფიციალურად შეიცვალა სახელი და გახდა ელიზაბეტ ბერკლი ლორენი, მაგრამ პროფესიონალურად ცნობილია როგორც ელიზაბეტ ბერკლი. 2012 წლის 5 მარტს ბერკლიმ განაცხადა, რომ ზაფხულში ელოდა თავის პირველ შვილს. მას ივლისში შეეძინა ვაჟი.
სქოლიო
კატეგორია:ამერიკელი ქალი გამხმოვანებლები კატეგორია:ამერიკელი ტელემსახიობი ქალები კატეგორია:ამერიკელი ქალი თეატრის მსახიობები კატეგორია:ამერიკელი ქალი კინომსახიობები კატეგორია:ამერიკელი ქალი მოცეკვავეები კატეგორია:ამერიკელი ქალი საზოგადო მოღვაწეები კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:დაბადებული 1972
ქანაან ბანანა
ქანაან სოდინდო ბანანა (Canaan Sodindo Banana, დ. 5 მარტი, 1936, ესიფეზინი სამხრეთი როდეზია — გ. 10 ნოემბერი, 2003, ჰარარე, ზიმბაბვე)  —  ზიმბაბვეს სახელმწიფო და პოლიტიკური მოღვაწე, მღვდელი. ზიმბაბვეს პირველი პრეზიდენტი 1980–1987 წლებში.
ავტორია მამაო ჩვენოს აფრიკული ვერსიისა. 1998 წელს დაადანაშაულეს სექსუალურ ძალადობასა და მამათმავლობაში.
რესურსები ინტერნეტში
კატეგორია:ზიმბაბვეს პრეზიდენტები კატეგორია:დაბადებული 5 მარტი კატეგორია:დაბადებული 1936 კატეგორია:გარდაცვლილი 10 ნოემბერი კატეგორია:გარდაცვლილი 2003
Yahoo!
thumb|right|250px|Yahoo! ლოგო
'''Yahoo! Inc.''' (Yet Another Hierarchical Officious Oracle — „კიდევ ერთი იერარქიული აბეზარი წინასწარმეტყველება“. ქართ. იაჰუ) —ამერიკული ღია სააქციო საზოგადოებრივი კორპორაცია და ინტერნეტ-სერვის პროვაიდერია. მისი მომსახურების არეალი მრავალ სფეროს წვდება, მათ შორისაა, ვებ პორტალი, საძიებო სისტემა, Yahoo! დირექტორია, Yahoo! ფოსტა, ახალი ამბები, და ჰოსტინგი. ის დაარსებულ იქნა სტენფორდის უნივერსიტეტის კურსდამთავრებულების ჯერი იანგის და დევიდ ფილოს მიერ 1994 წლის იანვარში და კორპორაციად ჩამოყალიბებულ იქნა 1995 წლის 2 მარტს. კომპანიის სათავო ოფისი განლაგებულია სანივეილში, კალიფორნია.
რესურსები ინტერნეტში
კატეგორია:საძიებო სისტემები კატეგორია:ვებ-სერვის პროვაიდერები კატეგორია:ვებ გვერდები
გარდაბანი (მხარე)
გარდაბანი — საქართველოს ისტორიულ-გეოგრაფიული მხარე, ქვემო ქართლის ნაწილი. ცენტრი ხუნანი. იგი ძველი ქართლის სამეფოს განაპირა პროვინციას წარმოადგენდა, რომლის სახელი ემთხვევა კავკასიის ალბანეთის პროვინცია გარდმანის სახელწოდებას. სახელწოდებათა საერთო წარმომავლობა უეჭველია და მოწმობს გარკვეულ პერიოდში მათ პოლიტიკურ და შესაძლოა, ეთნიკურ ერთიანობას. გარდაბანი მოიცავდა მდინარეების ძეგამჩაის, თოუზჩაის, აღსთაფჩაის აუზებს (ახლანდელი აზერბაიჯანის ტერიტორია) და ხრამის და ალგეთის უკიდურესი ქვემო წელის ველს (ახლანდელი საქართველოს ტერიტორია). ამ ტერიტორიაზე არსებობდა ჯერ ხუნანის, შემდეგ გაგის საერისთავოები.
ლიტერატურა
კატეგორია:საქართველოს ისტორიულ-გეოგრაფიული მხარეები
ვირთევზა (გვარი)
ვირთევზა (Gadus) — თევზების გვარი ვირთევზასებრთა ოჯახისა. გვარში 3 სახეობაა. აღსანიშნავია, რომ არსებობს ვირთევზას სხვა სახეობებიც, რომლებიც სხვა გვარებში შედის. გვარის ყველაზე ცნობილი წარმომადგენელია ვირთევზა.
სახეობები
თანამედროვე ტაქსონომიით, აღიარებულია მინტაის (Gadus chalcogrammus) ერთი სახეობა, ნორვეგიული (ატლანტური) მინტაი გენეტიკურად ცალკე სახეობად არ მიიჩნევა. გრენლანდიური ვირთევზა (G. ogac), რომელიც ცალკე სახეობად ითვლებოდა, დღეს იგივე სახეობად მიიჩნევა, რადაც წყნარი ოკეანის ვირთევზა (G. macrocephalus).
ადენის ყურე
არსებული მეკობრული საქმიანობის საკმაოდ მაღალი მაჩვენებლის გამო, ადენის ყურეს ხშირად „მეკობრეთა ხეივანსაც“ უწოდებენ.
რესურსები ინტერნეტში
კატეგორია:ინდოეთის ოკეანის ყურეები კატეგორია:იემენის გეოგრაფია კატეგორია:სომალის გეოგრაფია კატეგორია:ჯიბუტის გეოგრაფია
ჰიაიადემეესტეს მუნიციპალიტეტი
ჰიაიადემეესტეს მუნიციპალიტეტი (Häädemeeste vald) — სასოფლო მუნიციპალიტეტი ესტონეთში, პიარნუმაას მაზრაში.
Lasioglossum nathanae
Lasioglossum nathanae — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 2001 წელს.
სქოლიო
nathanae
კილვა-კისივანი
კილვა-კისივანი — შუა საუკუნეების ციხესიმაგრის ნანგრევები ტანზანიაში კუნძულ კილვაზე. 1981 წელს იუნესკომ აღიარა მსოფლიო მემკვიდრეობის ძეგლად.
XI საუკუნეში შეიძინა სპარსელმა ვაჭარმა ალი ბინ ალ-ჰასანმა, რომელიც შემდეგ გახდა კილვის სასულთნოს დამაარსებელი. შემდგომი საუკუნეების განმავლობაში კილვა გახდა აღმოსავლეთ აფრიკის სანაპიროს უმსხვილესი სავაჭრო ქალაქი, ხოლო XII საუკუნიდან სანაპიროს ყველაზე მსხვილი და ძლიერი ქალაქის სახელსაც იმკვიდრებს.
XV საუკუნეში სასულთნომ მიაღწია თავისი დიდების მწვერვალს. დაიპყრო ქალაქ-სახელმწიფოები მალინდი, მომბასა, პემბა, მაფია, ზანზიბარი, კომორი, ასევე მოზამბიკი და სოფალა, ვაჭრობდა მადაგასკართან.
არაბმა მოგზაურმა და ვაჭარმა იბნ ბატუტამ დაგვიტოვა ცნობები 1330 წელს თავისი ვიზიტის შესახებ კილვაში. ამავე პერიოდით თარიღდება ჰუსუნი კუბვას სასახლის და კილვის დიდი მეჩეთის აშენების დასრულება.
1502 წელს კუნძულს ეწვივნენ ვასკო და გამას კარაველები.
სქოლიო
კატეგორია:ტანზანიის ისტორია კატეგორია:მსოფლიო მემკვიდრეობის ძეგლები ტანზანიაში
1441
თარიღი უცნობია
*
ალახუელის პროვინცია
ალახუელა (Alajuela) — პროვინცია კოსტა-რიკაში. მდებარეობს ქვეყნის ჩრდილო–ცენტრალურ ნაწილში. ჩრდილოეთიდან ესაზღვრება ნიკარაგუა, შემდეგ კი საათის ისრის მიმართულებით ერედიის, სან-ხოსეს, პუნტარენასისა და გუანაკასტეს პროვინციები. შედგება 15 კანტონისგან. ფართობი 9 757,53 კმ²–ია, მოსახლეობა 848 146 ადამიანი (2011 წ).
პროვინციის დედაქალაქია ალახუელა. სხვა მნიშვნელოვანი ქალაქია სიუდად-კესადა.
ესპანელ კოლონიზატორთა გამოჩენამდე, პროვინციის ტერიტორია დასახლებული იყო ადგილობრივი ინდიელებით.
პროვინციაში მდებარეობს ორი აქტიური ვულკანი — არენალი და პოასი.
ალახუელის პროვინციას გადაკვეთს პანამერიკული გზატკეცილი.
სქოლიო
კატეგორია:კოსტა-რიკის პროვინციები
მსოფლიოს I გუნდური ჩემპიონატი ჭადრაკში ქალთა შორის
მსოფლიოს I გუნდური ჩემპიონატი ჭადრაკში ქალთა შორის ჩატარდა 2007 წლის 19 — 30 მაისს რუსეთის ქალაქ ეკატერინბურგში.
ტურნირის მსვლელობა
ტურნირში ხუთივე ფავორიტმა გაიმარჯვა, თუმცა ქართველებმა ყველაზე მოკრძლებულად. მეორე ტურში ჩინელებმა რუსებს 4-0-ით მოუგეს. გაიმარჯვეს პოლონელებმა და ქართველებმა. უკრაინელებმა ქულა დაკარგეს ჩეხებთან. მესამე ტურში ისევ 4-0 მოიგეს ჩინელებმა - ამჯერად პოლონელებთან. ქართველებმა ვერ მოუგეს გერმანელებს (წააგო მაია ჩიბურდანიძემ). მეოთხე ტურში ქართველები ერთპიროვნულ ლიდერს, ჩინეთის ნაკრებს შეხვდნენ. ჯავახიშვილის მოგებას შენ იანმა მოგებითვე უპასუხა და მატჩი ფრედ დამთვარდა. მეხუთე ტურში ქართველები რუსებს შეხვდნენ. მესამე და მეოთხე დაფებზე წაგებამ ქართველები თამაშს მოარიდა. ამავე ტურში ჩინელებმა უკრაინელებს მოუგეს და პრაქტიკულად, დარჩენილი კალენდრის გათვალისწინებით, გაინაღდეს კიდეც ჩემპიონობა. მეორე-მესამე ადგილებისათვის ბრძოლაში დიდი მნიშვმელობა ჰქონდა რუსეთ-უკრაინის და საქართველო-უკრაინის მატჩებს. პირველი მატჩი მეექვსე ტურში ყაიმით დამთავრდა. მერვე ტურში კი საქართველო-უკრაინა შედგა. ისევ ორი მარცხი მესამე და მეოთხე დაფებზე და პრიზიორობის შანსიც დაიკარგა. საქართველო ამ შეჯიბრებაში მხოლოდ მეოთხე ადგილზე გავიდა.
ჩემპიონის შედეგები მატჩების მიხედვით
! style="background: #ddffdd;"|🇨🇳 ! s! style="background: #ddffdd;"| ! s! style="background: #ddffdd;"|🇷🇺 ! s! style="background: #ddffdd;"|🇵🇱 ! s! style="background: #ddffdd;"| ! s! style="background: #ddffdd;"|🇺🇦 ! s! style="background: #ddffdd;"|🇦🇲 ! s! style="background: #ddffdd;"| ! s! style="background: #ddffdd;"| ! s! style="background: #ddffdd;"|🇩🇪 ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|+ ! s! style="background: #ddffdd;"|= ! s! style="background: #ddffdd;"|-
პრიზიორთა შემადგენლობა და შედეგები
🇷🇺 ტატიანა კოსინცევა 6 (+4=4-1), ნადეჟდა კოსინცევა 4,5 (+1=7-1), ეკატერინა კორბუტი 3,5 (+3=1-2), ეკატერინა კოვალევსკაია 6,5 (+6=1-0), ელენა ტაიროვა 3,5 (+3=1-1)
🇺🇦 ეკატერინა ლაჰნო 3 (+1=4-3), ანა უშენინა 6,5 (+5=3-1), ინა გაპონენკო 7 (+6=2-0), ტატიანა ვასილევიჩი 4,5 (+2=5-1), ოქსანა ვოზოვიჩი 1,5 (+1=1-1).
საუკეთესო პერფორმანსი
! style="background: #ddffdd;"|1 ! s! style="background: #ddffdd;"|მოჭდრაკე ! s! style="background: #ddffdd;"|ქვეყანა ! s! style="background: #ddffdd;"|ქულა
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|სათადაროგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
საქართველოს ნაკრების მაჩვენებლები
! style="background: #ddffdd;"| ! s! style="background: #ddffdd;"| ! s! style="background: #ddffdd;"| ! s! style="background: #ddffdd;"|🇩🇪 ! s! style="background: #ddffdd;"|🇨🇳 ! s! style="background: #ddffdd;"|🇷🇺 ! s! style="background: #ddffdd;"|🇵🇱 ! s! style="background: #ddffdd;"| ! s! style="background: #ddffdd;"|🇺🇦 ! s! style="background: #ddffdd;"|🇦🇲 ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|+ ! s! style="background: #ddffdd;"|= ! s! style="background: #ddffdd;"|-
კატეგორია:მსოფლიო გუნდური ჩემპიონატი ჭადრაკში ქალთა შორის
ჩინური ვიკიპედია
ჩინური ვიკიპედია (ჩინ. 中文维基百科) — ვიკიპედიის განყოფილება ჩინურ ენაზე. თავისუფალი ღია ინტერნეტ ენციკლოპედია. გაეშვა 2002 წლის ოქტომბერში. ჩინური ვიკიპედია დანარჩენ 12 ვიკიპედიებთან ერთად შეიქმნა 2001 წლის მაისში. პირველ ეტაპზე ჩინური ვიკიპედია აქტიურად ვითარდებოდა, თუმცა არ ჰქონდა ჩინური სიმბოლოების მხარდაჭერა და მოკლებული იყო ენციკლოპედიურ შინაარსს. 2002 წლის ოქტომბერში შეიქმნა ჩინურ ენაზე არსებული პირველი გვერდი — მთავარი გვერდი. 2002 წლის 27 ოქტომბერს პროგრამული უზრუნველყოფის განახლების შედეგად შესაძლებელი გახდა ჩინური ენით შეყვანა. შეიქმნა დომენი მისამართზე: zh.wikipedia.org.
არლელი ქალი
არლელი ქალი — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, აგრეთვე ცნობილი როგორც მადამ გინუქსის პორტრეტი, ერთ-ერთი იმ ექვსი მსგავსი პორტრეტიდან რომელიც ვინსენტმა 1888 წლის ნოემბერში არლში და სენ რემიში დახატა.
მარი ჯულიანი, პორტრეტზე გამოსახული ქალბატონი დაიბადა 8 ივნისს, არლში, 1848 წელს და გარდაიცვალა 1911 წლის 2 აგვისტოს, 1886 წელს ის დაქორწინდა ჯოზეფ მიშელ ჟინოზე და მასთან ერთად დააარსა კაფე დე ლა გერი, ლამარტინის 30 ნომერში, რომლის ხშირი სტუმარიც ვან გოგი 1888 წლიდან ხდება. ვან გოგის ცნობილი ყვითელი სახლიც სწორედ ამ კაფის მახლობლად მდებარეობდა. სწორედ ამ კაფის ტერასაა გამოსახული ნახატზე კაფის ტერასა ღამით.
ვან გოგისა და კაფის მფლობელთა ურთიერთობას ოფიციალური სახე ჰქონდა მაგრამ ეს გოგენის არლში ჩასვლამ შეცვალა. მან შეძლო ის რომ 40 წილს ქალბატონი საკუთარი პორტრეტის დახატვაზე დათანხმდა. ამის შემდეგ ვან გოგმა და გოგენმა არლელი ქალის ნახატთა მთელი სერია შექმნეს. ვან გოგმა ამ სერიას ერთ საათში შესრულებული უწოდა.
1888 წლის ნოემბრის ვერსია
ნამუშევრებიდან პირველი ვერსია ამჟამად ორსეის მუზეუმში, პარიზში ინახება. ცნობილია რომ ამ ნამუშევრებზე მუშაობას ერთი და იგივე მასალაზე ვან გოგი და გოგენი ერთდროულად შეუდგნენ არლში, 1888 წლის ნოემბერსა და დეკემბერში.
ვან გოგს ამას გარდა მადამ ჟინუს კიდევ რამდენიმე ნახატი აქვს შესრულებული, სადაც ქალბატონს წიგნები და ქოლგა უჭირავს.
1890 წლის თებერვლის ვერსია
სენ რემის თავშესაფარში ყოფნისას ვინსენტმა მადამ ჟინუს, არლელი ქალის კიდევ 5 პორტრეტი დახატა, რომელიც განსხვავდება 1888 წელს გოგენთან ერთად შესრულებული ნამუშევრებისაგან, ამათგან ერთი ვინსენტმა ძმას, თეო ვან გოგს, ერთი გოგენს, ერთი კი თავად ქალბატონ ჟინუს გაუგზავნა. ნამუშევრების ნაწილი ამჟამად შენახულია კროლერ-მიულერის მუზეუმში. ცნობილია რომ ვან გოგი ნახატების ახალი სერიის დახატვას 1890 წლის თებერვალში შეუდგა, როდესაც მისი ავადმყოფობა განსაკუთრებით მძინე სტადიაში იყო. გოგენი წერდა რომ ნახატების ეს სერია განსაკუთრებით მშვენიერია, რომ მასში რაღაც განსხვავებული დაინახა, და საკუთარ ნამუშევრებზე მეტადაც კი მოეწონა.
1890 წლის 5 ივნისს საკუთარი დისადმი მიწერილ წერილში ვან გოგი პორტრეტის ხატვის მისეულ ფილოსოფიას ამჟღავნებს: „მე მიყვარს პორტრეტების შექმნა, რომლებიც აპოკალიფსის ტოლფასი იქნება ხალხისათვის, ერთი სიტყვით არ მსურს რეალისტური ნახატის შექმნა, მსურს კარგად გადმოვცე ჩემი შთაბეჭდილება და გრძნობა, გამოვიყენო თანამედროვე ცოდნა, გამოცდილება, ფერების შერწყმა და შევქმნა ღირებული პერსონაჟი... არლელი ქალის ზედმეტად უფერულია“.
სქოლიო
კატეგორია:ვინსენტ ვან გოგის ნახატები კატეგორია:1888 წლის ნახატები
ბროწეულის ფერი
ბროწეულის ფერი (Նռան գույնը; თავდაპირველად გამოვიდა სახელით „საიათ-ნოვა“ — Սայաթ-Նովա) — სერგო ფარაჯანოვის 1968 წელს გადაღებული კინოფილმი, რომელიც ფედერიკო ფელინიმ, ჟან-ლიუკ გოდარმა და მიქელანჯელო ანტონიონიმ კინოს შედევრად აღიარეს. მიუხედავად ამისა, საბჭოთა მთავრობამ ფილმის ჩვენება აკრძალა, ხოლო თვით რეჟისორი კი 1973 წელს შრომით-გამასწორებელ კოლონიაში გადაასახლა. ეს ფილმი ამჟამად XX საუკუნის ერთ-ერთ საუკეთესო ნამუშევრად არის აღიარებული.
სიუჟეტი
ფილმი თბილისელი აშუღი საიათ-ნოვას ბიოგრაფიაა, რომელშიც პოეტის ცხოვრება მისი პოეზიით არის გაშუქებული მის ცხოვრებაში მნიშვნელოვანი თარიღების ტრადიციული ქრონოლოგიის ნაცვლად. ფილმში ნაჩვენებია პოეტის ბავშვობა, პირველი სიყვარული, ბერობა და გარდაცვალება. მაგრამ ეს მოვლენები ნაჩვენებია ფარაჯანოვის წარმოსახვაში პოეტის ლექსების განსახიერებით, ლექსების, რომლებიც სანახაობა იყო და იშვიათად როგორც მხოლოდ მოსასმენი. სოფიკო ჭიაურელი თამაშობს ექვს როლს, მამაკაცისა და ქალისაც, ხოლო ფარაჯანოვი მონაწილეობს ფილმის თითქმის ყველა ასპექტში, გარდა დიალოგებისა და კამერის მოძრაობისა.
ფილმის შთაგონება, მისი თქმით, იყო „სომხური ილუსტრირებული მინიატურები. მე მინდოდა შემექმნა შიდა დინამიკა, რომელიც სურათიდან, ფორმებიდან და ფერთა დრამატურგიიდან მოდის“.
რესურსები ინტერნეტში
კატეგორია:სერგო ფარაჯანოვის ფილმები კატეგორია:1968 წლის ქართული ფილმები კატეგორია:სსრკ-ის ფილმები კატეგორია:1968 წლის სომხური ფილმები
დანიელ გალიციელი
დანიელ გალიციელი ან დანილო რომანოვიჩი (უკრაინულად: Данило Романович (Галицький); ძველ რუთენიულად: Данило Романовичъ, Danylo Romanovyčъ; პოლონურად: Daniel I Romanowicz Halicki; 1201–1264 წწ.) იყო რუთენიის მეფე, გალიციის (1205-1255 წწ.), ფშემისლის (1211 წ.) და ვოლოდიმირის (1212-1231 წწ.) პრინცი (კნიაზი). ის აკურთხა პაპის მთავარეპისკოპოსმა დოროჰოჩინში 1253 წელს, როგორც რუთენიის (რუსების) პირველი მეფე (1253-1264 წწ.).
ბიოგრაფია
1205 წელს, მამამისის, რომან II მსტისლავის გარდაცვალების შემდეგ, გალიცია-ვოლინის სამთავროს მმართველებმა, გალიციის ბოიარებმა 4 წლის ასაკის დანიელი აიძულეს გადასახლებულიყო დედამისთან, ანა ბიზანტიელთან და ძმასთან, ვასილკო რომანოვიჩთან ერთად. როდესაც ბოიარებმა თავისი რიგებიდან 1213 წელს ერთ-ერთი გამოაცხადეს პრინცად, პოლონელები და უნგრელები შეიჭრნენ სამთავროში, თითქოსდა მხარი დაუჭირეს ახალგაზრდა დანიელისა და ვასილკოს პრეტენზიებს და ერთმანეთს გაუნაწილეს ეს მხარე. 1219 წელს დანიელმა უარყო თავისი პრეტენზიები გალიციაზე მისი სიმამრის, მსტისლავ მამაცის სასარგებლოდ.
1221 წელს დანიელმა ხელახლა დაამყარა თავისი მმართველობა ვოლინიაზე, სადაც ბოიარები და მოსახლეობა რჩებოდნენ მისი დინასტიის ერთგულნი. 1234 წელს მან დაამარცხა ალექსანდრე ვსევოლოდოვიჩი და დაიკავა ბელზის საჰერცოგო. 1238 წელს მან დაამარცხა ყოფილი დობრინის ორდენი დროჰიცზინში (დოროჰოჩინში) და მოიპოვა გალიციის უმეტესობა, მათ შორის, დედაქალაქი ჰალიჩი. სანამ პრუსები იყვნენ ტევტონთა ორდენის ზეწოლის ქვეშ, დანიელი შეეცადა დაეპყრო მათთან კავშირში მყოფი იატვიაგები.
მონღოლთა შემოსევა
მომდევნო წელს, მონღოლთა წინსვლის შედეგად, მიქაელი, კიევის დიდი პრინცი, რომელიც დაქორწინებული იყო დანიელის დასთან, გაიქცა კიევიდან და დახმარება სთხოვა დანიელს. დანიელმა გაგზავნა მისი ვოევოდა, რათა დაეცვა ქალაქი. თუმცა, დიდხნიანი ალყის შემდეგ, მისი კედლები გაირღვა და ქალაქში მძვინვარე ბრძოლის მიუხედავად, კიევი დაეცა 1240 წლის 6 დეკემბერს. შესაბამისად, ის დიდწილად განადგურდა. 1 წლის შემდეგ, მონღოლები შეიჭრნენ გალიციასა და ვოლინიაში, სანამ აწარმოებდნენ კამპანიას პოლონელებისა და უნგრელების წინააღმდეგ და გაანადგურეს გალიცია.
1245 წლის 17 აგვისტოს, დანიელმა დაამარცხა ჩერნიჰივის პრინცის გაერთიანებული ძალები, გააუვნებელყო ბოიარები და უნგრელი და პოლონელი ელემენტები იაროსლავში და საბოლოოდ დაიკავა გალიციის დარჩენილი ნაწილი, ამდენად დაიბრუნა მამამისის სამფლობელოები. მან თავისი ძმა ვასილკო დანიშნა ვოლინიის მმართველად და თავად დაიბრუნა გალიციელის ტიტული, თუმცა განაგრძო რეალური ძალაუფლების აღსრულება ორივე ადგილზე. მარცხნივ|მინი| [[გალიჩ-ვოლინის სამთავრო|გალიცია-ვოლინიის სამეფოს ტერიტორიული საზღვრები (1245-1349 წწ.).]] დანიელის საშინაო პოლიტიკა ფოკუსირებული იყო სტაბილურობასა და ეკონომიკურ ზრდაზე. მისი მმართველობის დროს, გალიციაში მიიწვიეს გერმანელები, პოლონელები, რუსი ვაჭრები და ხელოსნები, ხოლო სომხებმა და ებრაელებმა თავი დაიმკვიდრეს ქალაქებში. დანიელმა დააფუძნა ქალაქები ლვოვი (1256 წ.) (დაარქვა მას თავისი ვაჟის სახელი), ხოლმი და გაამაგრა სხვა დანარჩენი დასახლებები. მან დანიშნა თანამდებობის პირები, რათა დაეცვა გლეხობა არისტოკრატიის მიერ ექსპლოატაციისგან და შექმნა გლეხობაზე დაფუძნებული ქვეითი ნაწილები.
თუმცა, დანიელის წარმატებებმა და კიევის დაცვის ჩავარდნამ მონღოლების ყურადღება მიიპყრო. 1246 წელს ის მიიწვიეს ოქროს ურდოს დედაქალაქში, სარაიში, მდინარე ვოლგაზე, სადაც იძულებული გახდა დათანხმებოდა მონღოლთა უღელს. უკრაინელი ისტორიკოსის, ორესტ სუბტელნის თანახმად, დანიელს ბათო-ყაენმა გადასცა ფაშატის (დედალი ცხენის) რძით სავსე თასი და უთხრა, რომ შეესვა ის, რამდენადაც ის "ახლა იყო ერთ-ერთი მათგანი". მათ გაცვალეს ტყვეები, რომელთა შორის ყარაიტების 100 ოჯახი შეპყრობილი იყო კარპატიის გალიციაში. ჯეიმს ჩემბერსის ცნობით, შემდეგი სახის დიალოგი შედგა ბათოსა და დანიელ გალიციელს შორის: ბანკეტზე ბათო შეეკითხა დანიელს სვამდა თუ არა ის მონღოლების მსგავსად კუმისს, რაზეც დანიელმა უპასუხა: "აქამდე - არა, მაგრამ ახლა დავლევ, რადგანაც თქვენ ბრძანეთ", რაზეც ბათომ უპასუხა: "ახლა შენ ერთ-ერთი ჩვენგანი ხარ" და გასცა ბრძანება, რომ, რადგან დანიელი უფრო მეტად იყო მიჩვეული, მისთვის ებოძათ ღვინით სავსე თასი". ეს მოხდა იმიტომ, რომ დანიელი ძლიერ იყო დამოკიდებული ღვინის სმაზე.